ระเบียบศาลรัฐธรรมนูญว่าด้วยรถราชการพ.ศ. 2557-------------------------------------- โดยที่เป็นการสมควรปรับปรุงระเบียบศาลรัฐธรรมนูญว่าด้วยรถราชการ เพื่อประโยชน์ในการบริหารราชการของศาลรัฐธรรมนูญสํานักงานศาลรัฐธรรมนูญจึงกําหนดวิธีปฏิบัติให้มีความเหมาะสมยิ่งขึ้นอาศัยอํานาจตามความในมาตรา 6 แห่งพระราชบัญญัติสํานักงานศาลรัฐธรรมนูญ พ.ศ. 2542 คณะตุลาการศาลรัฐธรรมนูญจึงออกระเบียบไว้ ดังต่อไปนี้ ข้อ ๑ ระเบียบนี้เรียกว่า "ระเบียบศาลรัฐธรรมนูญว่าด้วยรถราชการ พ.ศ. 2557"ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกระเบียบศาลรัฐธรรมนูญว่าด้วยรถราชการ พ.ศ. 2548ข้อ ๔ บรรดาระเบียบและข้อบังคับอื่นในส่วนที่กําหนดไว้แล้วในระเบียบนี้หรือขัดหรือแย้งกับระเบียบนี้ให้ใช้ระเบียบนี้แทนข้อ ๕ ให้คณะตุลาการศาลรัฐธรรมนูญมีอํานาจตีความและวินิจฉัยปัญหาเกี่ยวกับการปฏิบัติตามระเบียบนี้ ในกรณีมีเหตุสมควรคณะตุลาการศาลรัฐธรรมนูญอาจยกเว้นหรือผ่อนผันการปฏิบัติตามความในระเบียบนี้ได้หมวด ๑ บททั่วไป-----------------------------------ข้อ ๖ ในระเบียบนี้ "สํานักงาน" หมายความว่า สํานักงานศาลรัฐธรรมนูญ "เลขาธิการ" หมายความว่า เลขาธิการสํานักงานศาลรัฐธรรมนูญ "ที่ปรึกษา" หมายความว่า ที่ปรึกษาสํานักงานศาลรัฐธรรมนูญ "ผู้เชี่ยวชาญ" หมายความว่า ผู้เชี่ยวชาญด้านคดีและวิชาการ ระดับ 10 หรือผู้เชี่ยวชาญด้านบริหาร ระดับ 10 "ข้าราชการ" หมายความว่า ข้าราชการสํานักงานศาลรัฐธรรมนูญ "ลูกจ้าง" หมายความว่า ลูกจ้างสํานักงานศาลรัฐธรรมนูญ และให้หมายความรวมถึงผู้ที่ได้รับค่าตอบแทนเป็นรายเดือนจากสํานักงาน "รถประจําตําแหน่ง" หมายความว่า รถยนต์ที่ทางราชการจัดให้แก่ผู้ดํารงตําแหน่งตามที่กําหนดไว้ในระเบียบนี้ "รถรับรอง" หมายความว่า รถยนต์ที่ทางราชการจัดไว้เพื่อรับรองชาวต่างประเทศหรือบุคคลสําคัญซึ่งเป็นแขกของศาลรัฐธรรมนูญหรือสํานักงาน หรือเพื่อกิจการอันเป็นส่วนรวมของสํานักงานหรือเพื่อประโยชน์ของทางราชการ "รถส่วนกลาง" หมายความว่า รถยนต์หรือรถจักรยานยนต์ที่จัดไว้เพื่อกิจการอันเป็นส่วนรวมของสํานักงาน หรือเพื่อประโยชน์ของทางราชการ หรือกิจการอื่นอันจําเป็น "วัสดุที่ใช้ในการบํารุงรักษา" หมายความว่า วัสดุที่ใช้ในการบํารุงรักษารถยนต์ ได้แก่ น้ํายาล้างรถน้ํายาขัดสีรถ น้ํายาเช็ดกระจก น้ํายาขัดหนัง น้ํายาดับกลิ่นและอุปกรณ์อื่นที่ใช้ทําความสะอาดรถ "ค่าตอบแทนเหมาจ่ายแทนการจัดหารถประจําตําแหน่ง" หมายความว่า เงินค่าตอบแทนเหมาจ่ายแทนการจัดหารถประจําตําแหน่งสําหรับข้าราชการผู้มีสิทธิได้รับรถประจําตําแหน่งตามที่กําหนดไว้ในระเบียบนี้ข้อ ๗ ให้สํานักงานจัดทําบัญชีรถราชการแยกประเภทเป็นรถประจําตําแหน่ง รถรับรองและรถส่วนกลาง รวมทั้งแสดงหลักฐานการได้มาและการจําหน่ายจ่ายโอนรถราชการตามแบบ 1 หรือแบบ 2 ท้ายระเบียบนี้ การเปลี่ยนแปลงประเภทรถราชการ หรือการนํารถประจําตําแหน่งของตําแหน่งหนึ่งตําแหน่งใดมาใช้ประจําตําแหน่งหนึ่งตําแหน่งใดตามวรรคหนึ่ง ให้อยู่ในอํานาจของเลขาธิการโดยความเห็นชอบของประธานศาลรัฐธรรมนูญข้อ ๘ รถรับรองให้ดําเนินการจัดหา หรือโดยวิธีเช่ารถยนต์จากเอกชนตามความจําเป็นเป็นคราว ๆ ไปโดยให้ขอความเห็นชอบจากประธานศาลรัฐธรรมนูญข้อ ๙ ในแต่ละปีงบประมาณ สํานักงานต้องสํารวจและกําหนดเกณฑ์การใช้สิ้นเปลืองเชื้อเพลิงของรถรับรองและรถส่วนกลาง เพื่อเป็นหลักฐานในการเบิกจ่ายเชื้อเพลิงและการตรวจสอบของเจ้าหน้าที่ตรวจสอบข้อ ๑๐ รถประจําตําแหน่งให้มีได้ตําแหน่งละหนึ่งคัน โดยรถประจําตําแหน่งซึ่งมีอายุการใช้งานแล้วไม่น้อยกว่าหกปี หรือมีสภาพการใช้งานไม่เหมาะสมกับการใช้ในตําแหน่ง หรือมีการเปลี่ยนแปลงประเภทรถไปใช้กับตําแหน่งอื่น ให้ถือเป็นเกณฑ์ที่จะพิจารณาจัดหารถคันใหม่ทดแทนคันเก่าได้รถรับรองหรือรถส่วนกลางซึ่งมีอายุการใช้งานแล้วไม่น้อยกว่าห้าปี ให้ถือเป็นเกณฑ์ที่จะพิจารณาจัดหารถคันใหม่ทดแทนคันเก่าได้ กรณีรถประจําตําแหน่ง รถรับรอง หรือรถส่วนกลาง ที่ได้รับความเสียหายต้องเสียค่าซ่อมสูงหรือประโยชน์ที่ได้รับอาจไม่คุ้มกับค่าซ่อม หรือเมื่อซ่อมแล้วอาจไม่อยู่ในสภาพที่ใช้การได้โดยปลอดภัยให้อยู่ในดุลยพินิจของเลขาธิการที่จะพิจารณาซ่อม หรือจัดหารถคันใหม่ รถประจําตําแหน่งหรือรถรับรองที่ได้รับการจัดหาเพื่อทดแทนแล้ว หากยังอยู่ในสภาพใช้การได้ตามสมควร ให้อยู่ในดุลยพินิจของเลขาธิการที่จะนํามาใช้ในราชการได้ต่อไปโดยขอความเห็นชอบจากประธานศาลรัฐธรรมนูญข้อ ๑๑ รถประจําตําแหน่ง รถรับรอง หรือรถส่วนกลาง ควรใช้รถขนาดใด และราคาเท่าใดให้เป็นไปตามหลักเกณฑ์ที่คณะตุลาการศาลรัฐธรรมนูญกําหนดรถที่จัดหาอาจดําเนินการจัดหาจากกรมศุลกากรหรือส่วนราชการอื่นก็ได้ข้อ ๑๒ สํานักงานมีหน้าที่รับผิดชอบการซ่อมบํารุงรถประจําตําแหน่ง รถรับรองและรถส่วนกลางให้อยู่ในสภาพพร้อมที่จะใช้งานได้ดีอยู่เสมอหมวด ๒ รถประจําตําแหน่ง-----------------------------------------------ข้อ ๑๓ บุคคลผู้มีสิทธิได้รับรถประจําตําแหน่ง ได้แก่ ประธานศาลรัฐธรรมนูญ ตุลาการศาลรัฐธรรมนูญ เลขาธิการ ที่ปรึกษา และรองเลขาธิการ เลขาธิการอาจพิจารณาจัดสรรรถประจําตําแหน่ง สําหรับผู้ที่ดํารงตําแหน่งผู้เชี่ยวชาญซึ่งเคยดํารงตําแหน่งที่มีสิทธิได้รับการจัดรถประจําตําแหน่งมาแล้ว และได้รับมอบหมายจากเลขาธิการให้รับผิดชอบงานด้านบริหารที่มีอํานาจการบังคับบัญชาก็ได้ข้อ ๑๔ บุคคลที่สํานักงานจะจัดรถประจําตําแหน่งให้ ได้แก่ ประธานศาลรัฐธรรมนูญ และตุลาการศาลรัฐธรรมนูญข้อ ๑๕ รถประจําตําแหน่งให้ใช้ในการปฏิบัติราชการในตําแหน่งหน้าที่ หรือที่ได้รับมอบหมายโดยชอบ หรืองานที่เกี่ยวเนื่องโดยตรงกับงานในตําแหน่งหน้าที่ หรือฐานะที่ดํารงตําแหน่งนั้นรวมตลอดถึงการใช้เพื่อเดินทางไปกลับระหว่างที่พักและสถานที่ปฏิบัติงาน หรือเพื่อการอื่นที่จําเป็นและเหมาะสมแก่การดํารงตําแหน่งหน้าที่ของตนในทางราชการและสังคมข้อ ๑๖ การเก็บรักษารถประจําตําแหน่งให้อยู่ในการควบคุมและความรับผิดชอบของผู้ใช้รถประจําตําแหน่งข้อ ๑๗ เมื่อเกิดความสูญหายหรือเสียหายขึ้นกับรถประจําตําแหน่ง ให้ผู้ใช้รถประจําตําแหน่งหรือพนักงานขับรถแจ้งให้เลขาธิการทราบในทันที เมื่อมีการแจ้งว่ารถประจําตําแหน่งสูญหายหรือเสียหายตามวรรคหนึ่งแล้ว ให้ผู้ใช้รถประจําตําแหน่งดําเนินการ ดังนี้ (1) หากรถประจําตําแหน่งสูญหาย ให้ผู้ใช้รถประจําตําแหน่งจัดทําบันทึกรายงานการสูญหายเสนอต่อเลขาธิการ โดยมีรายละเอียดแสดงถึงยี่ห้อของรถ หมายเลขทะเบียน วัน เวลา สถานที่และการใช้งานในขณะเกิดเหตุ และเหตุการณ์แวดล้อมอื่น ๆ พร้อมทั้งแนบสําเนาบันทึกประจําวันของสถานีตํารวจประกอบบันทึกรายงานการสูญหายด้วย (2) หากรถประจําตําแหน่งเสียหาย ให้ผู้ใช้รถประจําตําแหน่งจัดทํารายงานความเสียหายที่เกิดขึ้นเสนอต่อเลขาธิการ โดยใช้แบบ 5 ท้ายระเบียบนี้ข้อ ๑๘ ในกรณีที่รถประจําตําแหน่งคันที่สูญหาย หรือเสียหายเป็นรถที่ได้ทําสัญญาประกันภัยไว้ ผู้ใช้รถประจําตําแหน่งต้องรับผิดชดใช้ค่าสินไหมทดแทนในส่วนที่นอกเหนือจากที่สํานักงานได้รับตามสัญญาประกันภัยเฉพาะกรณีที่การสูญหายหรือเสียหายนั้นเกิดจากความจงใจหรือประมาทเลินเล่ออย่างร้ายแรงของตนเท่านั้น แต่ถ้าการสูญหายหรือเสียหายนั้นเกิดขึ้นในระหว่างที่ผู้ใช้รถประจําตําแหน่งอนุญาตให้บุคคลอื่นนํารถประจําตําแหน่งไปใช้นอกเหนือจากหน้าที่ปกติประจําผู้ใช้รถประจําตําแหน่งต้องรับผิดชดใช้ค่าสินไหมทดแทน แม้การสูญหายหรือเสียหายนั้นเกิดด้วยเหตุสุดวิสัยข้อ ๑๙ ผู้ใช้รถประจําตําแหน่งเป็นผู้จ่ายค่าเชื้อเพลิง และวัสดุที่ใช้ในการบํารุงรักษา กรณีที่ผู้ใช้รถประจําตําแหน่งได้รับอนุมัติให้นํารถไปใช้ในการปฏิบัติหน้าที่ซึ่งนอกเหนือไปจากหน้าที่ปกติประจําให้เบิกจ่ายค่าเชื้อเพลิงได้ตามความเป็นจริง ทั้งนี้ การขออนุมัติและการอนุมัติให้เป็นไปตามข้อ 23 (1)หรือ (2) แล้วแต่กรณีข้อ ๒๐ ผู้ใช้รถประจําตําแหน่งต้องคืนรถให้แก่สํานักงานภายในเจ็ดวัน นับแต่วันที่พ้นจากตําแหน่งหรือส่งมอบงาน แล้วแต่กรณี กรณีที่เลขาธิการเห็นว่ามีเหตุผลสมควรจะผ่อนผันให้ส่งคืนรถประจําตําแหน่งเกินกําหนดเวลาดังกล่าวในวรรคหนึ่ง ก็ให้กระทําได้ตามควรแก่กรณี แต่ต้องไม่เกินสามสิบวัน แล้วรายงานให้ประธานศาลรัฐธรรมนูญทราบข้อ ๒๑ กรณีที่ผู้ใช้รถประจําตําแหน่งพ้นจากหน้าที่ ให้สํานักงานตรวจสอบและซ่อมบํารุงรถดังกล่าว ให้พร้อมที่จะส่งมอบให้กับผู้ดํารงตําแหน่งต่อไปหมวด ๓ รถรับรองและรถส่วนกลาง---------------------------------------ข้อ ๒๒ รถรับรอง ให้ใช้เพื่อรับรองชาวต่างประเทศหรือบุคคลสําคัญซึ่งเป็นแขกของศาลรัฐธรรมนูญหรือสํานักงาน หรือเพื่อกิจการอันเป็นส่วนรวมของสํานักงาน หรือเพื่อประโยชน์ของทางราชการ รถส่วนกลาง ให้ใช้เพื่อกิจการอันเป็นส่วนรวมของสํานักงาน หรือเพื่อกิจการที่เป็นประโยชน์เกี่ยวเนื่องกับราชการ และการกุศลสาธารณะ งานสาธารณประโยชน์ งานสวัสดิการของข้าราชการในสํานักงานข้อ ๒๓ ผู้มีสิทธิขอใช้รถรับรองและรถส่วนกลางเพื่อปฏิบัติราชการ คือ ประธานศาลรัฐธรรมนูญตุลาการศาลรัฐธรรมนูญ ข้าราชการและลูกจ้างของสํานักงาน การขออนุญาตใช้รถ ให้ใช้ตามแบบ 3 ท้ายระเบียบนี้ การขออนุญาตใช้รถรับรองและรถส่วนกลาง (1) ในกรณีที่ผู้ขอใช้รถเป็นประธานศาลรัฐธรรมนูญ ตุลาการศาลรัฐธรรมนูญ หรือเลขาธิการให้เป็นอํานาจพิจารณาอนุญาตของประธานศาลรัฐธรรมนูญ หรือผู้ซึ่งประธานศาลรัฐธรรมนูญมอบหมาย (2) ในกรณีที่ผู้ขอใช้รถเป็นข้าราชการและลูกจ้างของสํานักงาน ให้ขออนุญาตต่อเลขาธิการหรือผู้ซึ่งเลขาธิการมอบหมายข้อ ๒๔ การขออนุญาตนํารถรับรองหรือรถส่วนกลางไปใช้นอกจากข้อ 22 ให้กระทําได้เฉพาะกรณีเพื่อประโยชน์ส่วนรวม หรือกิจการอื่นอันจําเป็น และต้องขับขี่โดยพนักงานขับรถของสํานักงานหรือพนักงานขับรถของประธานศาลรัฐธรรมนูญ หรือตุลาการศาลรัฐธรรมนูญ โดยขอต่อผู้มีอํานาจอนุญาตตามข้อ 23ข้อ ๒๕ การนํารถรับรองและรถส่วนกลางไปใช้ในลักษณะรถประจําตําแหน่งจะกระทํามิได้เว้นแต่กรณีที่รถประจําตําแหน่งของผู้ดํารงตําแหน่งใดต้องเข้ารับการซ่อมแซม ผู้ดํารงตําแหน่งนั้นอาจขออนุมัติยืมรถรับรองและรถส่วนกลางไปใช้ในลักษณะรถประจําตําแหน่งเป็นการชั่วคราวจากผู้มีอํานาจอนุญาตตามข้อ 23 ได้ การใช้รถรับรองและรถส่วนกลางตามวรรคหนึ่ง ผู้ใช้เป็นผู้จ่ายค่าเชื้อเพลิงข้อ ๒๖ ให้สํานักงานจัดให้มีสมุดบันทึกการใช้รถรับรอง และรถส่วนกลางประจํารถแต่ละคันสมุดบันทึกอย่างน้อยให้มีข้อความตามแบบ 4 ท้ายระเบียบนี้ข้อ ๒๗ การเก็บรักษารถรับรองและรถส่วนกลาง ให้อยู่ในการควบคุมและรับผิดชอบของสํานักงานโดยเก็บรักษาในสถานที่เก็บหรือในบริเวณของสํานักงาน เลขาธิการหรือผู้ซึ่งได้รับมอบอํานาจจากเลขาธิการจะพิจารณาอนุญาตให้นํารถไปเก็บรักษาที่อื่นเป็นการชั่วคราวได้ในกรณี ดังต่อไปนี้ (1) ไม่มีสถานที่เก็บรักษาปลอดภัยเพียงพอ หรือ (2) มีราชการจําเป็นและเร่งด่วน หรือการปฏิบัติราชการลับข้อ ๒๘ การอนุญาตให้นํารถรับรองและรถส่วนกลางไปเก็บรักษาที่อื่นเป็นการชั่วคราวอันเนื่องมาจากสํานักงานไม่มีสถานที่เก็บรักษาปลอดภัยเพียงพอ ให้เจ้าหน้าที่ผู้รับผิดชอบในการเก็บรักษารถรับรองและรถส่วนกลางจัดทํารายงานขออนุญาต พร้อมด้วยเหตุผลความจําเป็นและรายละเอียดของสถานที่ที่จะนํารถรับรองและรถส่วนกลางไปเก็บรักษาซึ่งแสดงให้เห็นได้อย่างชัดเจนว่ามีความปลอดภัยเพียงพอ เสนอประกอบการพิจารณาของผู้มีอํานาจอนุญาตด้วยทุกครั้งข้อ ๒๙ ในกรณีที่เกิดการสูญหายหรือเสียหายขึ้นกับรถรับรองและรถส่วนกลางในระหว่างการเก็บรักษาที่อื่นเป็นการชั่วคราว ตามข้อ 28 ผู้เก็บรักษาต้องรับผิดชอบชดใช้ค่าสินไหมทดแทนให้แก่ทางราชการ เว้นแต่จะพิสูจน์ได้ว่าได้ใช้ความระมัดระวังดูแลรักษาเยี่ยงวิญญูชนจะพึงสงวนรักษาทรัพย์ของตนแล้ว และการสูญหายหรือเสียหายนั้น มิได้เกิดขึ้นจากความประมาทเลินเล่ออย่างร้ายแรงของผู้เก็บรักษา หากการสูญหายหรือเสียหายนั้นเกิดขึ้นเนื่องจากการนําไปใช้ในการอื่น ให้ผู้อื่นใช้หรือนําไปเก็บไว้ ณ ที่ที่มิได้รับอนุญาต แม้ว่าจะเกิดด้วยเหตุสุดวิสัย ผู้เก็บรักษาต้องรับผิดชอบชดใช้ค่าสินไหมทดแทนให้แก่ทางราชการ เว้นแต่จะพิสูจน์ได้ว่า ถึงอย่างไรความสูญหายหรือเสียหายก็จะเกิดแก่รถรับรองและรถส่วนกลางคันนั้น กรณีที่รถดังกล่าวได้ทําประกันภัยไว้ให้เป็นไปตามสัญญาการทําประกันภัย (กรมธรรม์)ความรับผิดชอบนอกเหนือจากสัญญาการทําประกันภัยให้อยู่ในดุลยพินิจของเลขาธิการข้อ ๓๐ เมื่อเกิดการสูญหายหรือเสียหายขึ้นกับรถรับรองและรถส่วนกลาง ให้พนักงานขับรถหรือเจ้าหน้าที่ผู้รับผิดชอบรายงานต่อผู้บังคับบัญชาตามลําดับ จนถึงเลขาธิการเพื่อทราบในทันที และให้นําความในข้อ 17 มาใช้บังคับกับการจัดทําบันทึกรายงานการสูญหายและรายงานความเสียหายโดยอนุโลม ในระหว่างที่ดําเนินการหาตัวผู้รับผิดชดใช้ค่าเสียหายที่เกิดขึ้นกับรถดังกล่าว หากสํานักงานมีความจําเป็นต้องใช้รถคันนั้น ให้เลขาธิการพิจารณาอนุมัติซ่อมรถคันนั้นโดยเบิกจ่ายจากเงินงบประมาณไปก่อนได้ การรายงานกรณีรถเสียหายให้ผู้บังคับบัญชาทราบตามลําดับนั้น ให้รายงานตามแบบ 5ท้ายระเบียบนี้ข้อ ๓๑ รถรับรองและรถส่วนกลางให้เบิกจ่ายค่าเชื้อเพลิงและวัสดุที่ใช้ในการบํารุงรักษาที่ได้ตั้งงบประมาณเพื่อการนี้ข้อ ๓๒ ให้สํานักงานจัดทําสมุดแสดงรายการซ่อมบํารุงรถแต่ละคันตามแบบ 6 ท้ายระเบียบนี้หมวด ๔ ค่าตอบแทนเหมาจ่ายแทนการจัดหารถประจําตําแหน่ง----------------------------------------------------ข้อ ๓๓ บุคคลผู้มีสิทธิได้รับค่าตอบแทนเหมาจ่ายแทนการจัดหารถประจําตําแหน่ง ได้แก่ผู้ดํารงตําแหน่งที่มีสิทธิได้รับรถประจําตําแหน่งตามข้อ 13 ของระเบียบนี้ และจะต้องไม่มีรถประจําตําแหน่งตามข้อ 14 โดยการซื้อหรือเช่าข้อ ๓๔ บุคคลที่มีสิทธิได้รับค่าตอบแทนเหมาจ่ายแทนการจัดหารถประจําตําแหน่งตามข้อ 33 ให้ได้รับค่าตอบแทนเหมาจ่ายแทนการจัดหารถประจําตําแหน่งตามอัตรา ดังนี้ (1) ผู้ดํารงตําแหน่งเลขาธิการ อัตรา 41,000 บาท ต่อเดือน (2) ผู้ดํารงตําแหน่งที่ปรึกษา อัตรา 41,000 บาท ต่อเดือน (3) ผู้ดํารงตําแหน่งรองเลขาธิการ อัตรา 31,800 บาท ต่อเดือน (4) ผู้ดํารงตําแหน่งผู้เชี่ยวชาญ อัตรา 31,800 บาท ต่อเดือนข้อ ๓๕ การเบิกจ่ายเงินค่าตอบแทนเหมาจ่ายแทนการจัดหารถประจําตําแหน่ง ให้นําหลักเกณฑ์และวิธีการจ่ายเงินเดือนข้าราชการมาใช้บังคับโดยอนุโลม ทั้งนี้ ให้มีผลตั้งแต่วันที่ระเบียบนี้ใช้บังคับข้อ ๓๖ ให้บุคคลที่ได้รับค่าตอบแทนเหมาจ่ายแทนการจัดหารถประจําตําแหน่งจัดหารถส่วนตัวมาใช้ในการปฏิบัติราชการในตําแหน่งหน้าที่ หรือที่ได้รับมอบหมายโดยชอบ หรืองานที่เกี่ยวเนื่องโดยตรงกับงานในตําแหน่งหน้าที่ หรือฐานะที่ดํารงตําแหน่งนั้น รวมตลอดถึงการใช้เพื่อเดินทางไปกลับระหว่างที่พักและสถานที่ปฏิบัติงาน และเพื่อการอื่นที่จําเป็นและโดยให้เหมาะสมกับเกียรติและฐานะแก่การดํารงตําแหน่งหน้าที่ของตนข้อ ๓๗ กรณีบุคคลที่มีสิทธิได้รับค่าตอบแทนเหมาจ่ายแทนการจัดหารถประจําตําแหน่งได้รับอนุมัติให้เดินทางไปราชการชั่วคราว ให้บุคคลดังกล่าวมีสิทธิเบิกค่าใช้จ่ายในการเดินทางไปราชการได้ตามระเบียบของทางราชการ รวมทั้งมีสิทธิขออนุมัติใช้รถส่วนกลางเป็นพาหนะเดินทางไปราชการได้ข้อ ๓๘ บุคคลที่มีสิทธิได้รับค่าตอบแทนเหมาจ่ายแทนการจัดหารถประจําตําแหน่งจะนํารถราชการไปใช้มิได้ หากนําไปใช้ให้ถือเป็นความผิดวินัย เว้นแต่การใช้รถส่วนกลางเพื่อกิจการตามข้อ 22 หรือการเดินทางไปเป็นหมู่คณะเพื่อการที่จําเป็นและเหมาะสมหมวด ๕ เบ็ดเตล็ด-------------------------------------------ข้อ ๓๙ กรณีที่ไม่มีพนักงานขับรถ หรือมีแต่ไม่สามารถปฏิบัติหน้าที่ได้ เลขาธิการอาจมอบหมายให้ข้าราชการหรือลูกจ้างของสํานักงานเป็นผู้ขับรถได้ ทั้งนี้ ให้พิจารณาถึงความสามารถและประสบการณ์ในการขับรถของผู้นั้น และต้องเป็นผู้ได้รับใบอนุญาตขับรถประเภทนั้นตามกฎหมาย ให้ผู้ขับรถตามวรรคหนึ่งนํารถส่วนกลางหรือรถรับรอง เข้าเก็บในสถานที่เก็บทันทีที่เสร็จสิ้นการใช้รถแล้ว โดยให้ใช้อุปกรณ์รักษาความปลอดภัยทุกชนิดที่มีอยู่และส่งมอบกุญแจรถให้เจ้าหน้าที่ผู้ควบคุมรถ ในกรณีที่การใช้รถได้เสร็จสิ้นลงภายหลังเวลาราชการและไม่สามารถส่งมอบกุญแจรถให้แก่เจ้าหน้าที่ผู้ควบคุมรถได้ ให้ส่งมอบแก่ผู้ที่ได้รับมอบหมายเป็นกรณีไป หากไม่มีผู้รับมอบกุญแจรถดังกล่าวให้เก็บรักษากุญแจรถนั้นไว้ด้วยความระมัดระวังเป็นพิเศษและให้รีบส่งมอบผู้มีหน้าที่รับผิดชอบในโอกาสแรกที่พึงกระทําได้ข้อ ๔๐ ในกรณีเมื่อเกิดการสูญหายหรือเสียหายขึ้นแก่รถส่วนกลางหรือรถรับรอง ให้ผู้ขับรถทํารายงานตามแบบ 5 ท้ายระเบียบนี้ เสนอต่อผู้บังคับบัญชาตามลําดับจนถึงเลขาธิการและให้นําระเบียบสํานักนายกรัฐมนตรีว่าด้วยหลักเกณฑ์การปฏิบัติเกี่ยวกับความรับผิดทางละเมิดของเจ้าหน้าที่ที่เกี่ยวข้องกับกรณีดังกล่าวมาบังคับใช้โดยอนุโลมข้อ ๔๑ ข้าราชการและลูกจ้างผู้ใดกระทําการโดยจงใจหรือประมาทเลินเล่อไม่ปฏิบัติตามระเบียบนี้หรือกระทําการโดยมีเจตนาทุจริต หรือปราศจากอํานาจ หรือนอกเหนืออํานาจหน้าที่ ถือว่าผู้นั้นกระทําผิดวินัยตามกฎหมาย และระเบียบศาลรัฐธรรมนูญที่เกี่ยวข้องข้อ ๔๒ กรณีที่เห็นว่ามีเหตุผลอันสมควรและมีความจําเป็นที่จะต้องปฏิบัติและระเบียบนี้ยังมิได้กําหนดวิธีปฏิบัติไว้ ให้อยู่ในดุลยพินิจของประธานศาลรัฐธรรมนูญที่จะพิจารณาสั่งการให้ปฏิบัติได้เป็นกรณี ๆ ไป และแจ้งให้ที่ประชุมคณะตุลาการศาลรัฐธรรมนูญทราบบทเฉพาะกาล - บทเฉพาะกาล----------------------------------ข้อ ๔๓ เลขาธิการ ที่ปรึกษา รองเลขาธิการ ซึ่งมีสิทธิได้รับรถประจําตําแหน่ง หากมีรถประจําตําแหน่งครอบครองอยู่แล้ว ให้ใช้รถประจําตําแหน่งที่ครอบครองอยู่นั้นต่อไปจนหมดอายุการใช้งาน หรือสิ้นสุดสัญญาเช่า แล้วห้ามมิให้สํานักงานจัดหารถมาทดแทนรถเดิมไม่ว่าจะโดยวิธีซื้อหรือเช่า แต่ให้จ่ายเงินค่าตอบแทนเหมาจ่ายแทนการจัดหารถประจําตําแหน่งให้กับข้าราชการผู้มีสิทธิต่อไปข้อ ๔๔ กรณีเป็นผู้ดํารงตําแหน่งใหม่ ซึ่งมีสิทธิได้รับเงินค่าตอบแทนเหมาจ่ายแทนการจัดหารถประจําตําแหน่ง และสํานักงานมีรถประจําตําแหน่งนั้นซึ่งยังไม่หมดอายุการใช้งาน หรือสิ้นสุดสัญญาเช่าให้ใช้รถประจําตําแหน่งนั้นต่อไปจนหมดอายุการใช้งาน หรือสิ้นสุดสัญญาเช่า แล้วห้ามมิให้สํานักงานจัดหารถมาทดแทนรถเดิมไม่ว่าจะโดยวิธีซื้อหรือเช่า แต่ให้จ่ายเงินค่าตอบแทนเหมาจ่ายแทนการจัดหารถประจําตําแหน่งให้กับผู้มีสิทธิต่อไปผู้มีอํานาจลงนาม - ประกาศ ณ วันที่ 13 มีนาคม พ.ศ. 2557 จรูญ อินทจาร ประธานศาลรัฐธรรมนูญ